Musa basjoo

Japoniar bananondoa, (Musa basjoo),   Musaceae familiako landare espezie bat da.

Hasiera batean Japoniako Ryukyu uharteetakoa zela uste zen bertan deskribatu zutelako lehendabiziko aldiz,  baina gaur egun jakina da jatorria Txinako hegoaldean duela; izan ere Sichuan probintzian oraindik landare honen jatorrizko guneak daude.

Deskribapena 
Banana japoniarra landare belarkara da eta haren sasi-zurtoinek 6,6-8,2 m inguruko neurria izan dezakete, 2 m luzera eta 70 zentimetroko zabalerako hostoak. Espezie honek lore arrak eta emeak sortzen ditu. Fruitua banana horia-berdea da, 5-10 zentimetroko luzera eta 2-3 cm zabal baina ez dira jangarriak; orea zuria du eta haziak ugariak eta beltzak.

Laborantza 
Banana japoniarra asko landatua izan da landare apaingarri gisa; lehen aldiz, Japonian eta XIX. mendearen amaieratik Europako iparraldeko hainbat tokitan ( Ingalaterra iparraldean), Ameriketako Estatu Batuetan eta Kanadan. Euskal Herrian ere hainbat lorategietan aurkitu daiteke. Sasi-zurtoinak zero azpitik gradu batzuk jasan baditzake ere, lurpeko errizomak izozteak ondo jasaten ditu, neguko -15 °C arteko tenperaturak  .

Erabilerak 
Lorategietan hostaje tropikaleko landare gogor modura erabiltzen da. Japonian landarearen zuntzak erabiltzen dira bashōfu deritzon japoniar ehunak ekoizteko.

Medikuntza erabilerak 
Txinako medikuntza tradizionalean, medikuek erabiltzen zuten toxina beroak arintzeko, egarria asetzeko eta gernua kentzeko.

Taxonomia 
Banana japoniarra-ren deskribapena Siebold & Zucc. ex Iinuma egin zuen eta argitaratu Sintei Somoku Dzusetsu-n (2. Ed. 3): t. 1. 1874. 

 sinonimia

 Musa dechangensis JLLiu eta MGLiu
 Musa japonica Thibaud & Keteleer
 Musa lushanensis JLLiu
 Musa luteola JLLiu

Erreferentziak

Kanpo estekak 

Txinako flora
Japoniako flora
Musa